Flora Xəlilzadə

Flora Fətulla qızı Xəlilzadə (Flora Fətulla qızı Xəlilova; ) — azərbaycanlı jurnalist, Azərbaycan Yazıçılar Birliyinin və Azərbaycan Jurnalistlər Birliyinin üzvü.

 Həyatı 
Flora Xəlilzadə 23 avqust 1953-ci ildə Zəngəzur mahalının Sisian rayonunun Urud kəndində anadan olub. Rayonun Vağədi kənd orta məktəbini bitirdikdən sonra ADU-nun Jurnalistika fakültəsinə daxil olub və 1977-ci ildə oranı bitirib. "Azərbaycan təbiəti" jurnalında, "Azərbaycan müəllimi", "Azərbaycan" qəzetlərində işləyib. Bir müddət "Azərbaycan qadını" jurnalının redaktoru olub. Uzun müddət İctimai televiziyada layihə rəhbəri, "Yadigarlar" verilişinin müəllifi və aparıcısı olub. Hazırda Azərbaycan Televiziyasının (AzTV) Ədəbi-dram verilişləri" Baş Redaksiyasının baş redaktoru vəzifəsində çalışır. Prezident İlham Əliyevin göstərişi ilə Azərbaycan Televiziyasında yaradılan və verilişlərin keyfiyyətinə nəzarət edən Bədii Şuranın üzvüdür.

1972-ci ildən mətbuatda publisistik və bədii yazıları dərc olunur. Peşəkar jurnalist kimi mətbuatda çalışdığı dövrdə yüzlərlə elmi, ədəbi, publisistik, tənqidi məqalələri çap edilib. 20 — yə yaxın kitabın müəllifidir.
Azərbaycan Yazıçılar Birliyinin və Azərbaycan Jurnalistlər Birliyinin üzvüdür. Bir çox mükafatların sahibidir.

4 mart 2013-cü ildə jurnalistika sahəsindəki səmərəli fəaliyyətinə görə Azərbaycan Respublikası Prezidentinin Sərəncamı ilə "Əməkdar Jurnalist" Fəxri adına layiq görülüb. Azərbaycan Respublikası Prezidentinin fərdi təqaüdçüsüdür. 07 sentyabr 2023-cü ildə  Azərbaycan Prezidenti İlham Əliyevin Sərəncamı ilə Azərbaycan Respublikasının ictimai həyatında uzunmüddətli səmərəli fəaliyyətinə görə "Şöhrət"  ordeni ilə təltif edilib

Ailəlidir, 2 oğlu və 5 nəvəsi var.

Jurnalist, filologiya üzrə fəlsəfə doktoru Elnur Niftəliyevin anasıdır.

Jurnalist, prezident mükafatçısı, sənətşünaslıq üzrə fəlsəfə doktoru Bəhruz Niftəliyevin anasıdır.

 Mükafatları 
 "Əməkdar Jurnalist" fəxri adı 
 "Tərəqqi" medalı
 Prezident mükafatçısı (2009-cu il üzrə)
 Şöhrət ordeni (2023)
 Türkiyə Diyanet Vaqfının türkdilli xalqlar arasında keçirdiyi "Peyğənbərin nəthi" yarışmasında Türkiyədə aldığı Beynəlxalq mükafat
 Azərbaycan Jurnalistlər Birliyinin təsis etdiyi "Həsənbəy Zərdabi mükafatı".
 KİV Həmkarlar İttifaqının "Qızıl qələm", "Xan qızı Natəvan" , "Səməd Vurğun-90", "Şərəf" və "İnam" mükafatları
 Respublika Mətbuat Fondunun "Dan ulduzu" mükafatı (iki dəfə).
 Qorqud Assosiasiyasının təsis etdiyi "Məmməd Araz mükafatı"
 Nabat xanım adına xeyriyyə cəmiyyətinin təsis etdiyi "Nabat xanım mükafatı"
 Lider Qadınlar İctimai Birliyinin təsis etdiyi "Salatın Əsgərova mükafatı"
 Yazdığı "Yolum düşə Zəngəzura" kitabı Yeni Yazarlar və Sənətçilər Qurumu tərəfindən 2007-ci ilin publisistik-sənədli kitabı adına layiq görülmüşdür.
 2007-ci ildə Jurnalist Qadınlar Assosiasiyası tərəfindən ilin qadın jurnalisti elan olunub.
 2011-ci ildə Azərbaycan mətbuatındakı səmərəli fəaliyyətinə görə Mətbuat Şurasının Ali Media Mükafatını alıb.
 2017-ci ildə Cəfər Cabbarlı mükafatına layiq görülmüşdür.
"Şöhrət" ordeni (2023)

 Kitabları 
 "Ruhumun ehtiyacı" (Şeirlər)
 "Bənövşə ətirli səs" (Flora Kərimova haqqında)
 "Aysel adını itirib" (uşaq hekayələri)
 "Analar" (Publisistika)
 "Bu mənim tale yolum" (Afaq Bəşirqızı haqqında)
 "Ürəyim aldatdı məni" (Şeirlər)
 "Taleyimdən keçən adamlar" (Publisistika)
 "İgidliyin son zirvəsi" (Şəhid Cəmşid Teymurov haqqında)
 "Məmməd Araza məktub" (elmi-ədəbi toplu)
 "Yuxular" (Şeirlər)
 "Yolum düşə Zəngəzura" (Tarixi, etnoqrafik, bədii nəşr)
 "Dağları tərpədən fəryad" (Yaqut Abdullayeva haqqında)
 "Yazıçılar təşkilatının rəhbərləri" (Ədəbi tədqiqatlar)
 "Yazdıqlarım" (Ədəbiyyat-əbədiyyət) I cild
 Yazdıqlarım (Mədəniyyət- mənəviyyat) II cild
 "Ruhumuzun ünvanı Şuşa"
 Hökmdar qadınlar
 Abidə

 İstinadlar 

 Ədəbiyyat 
 Vaqif Bayramov, "Qürbət havasında yaddaş ağrısı" (Flora Xəlilzadənin poeziyası haqqında düşüncələr), "Bütöv Azərbaycan" qəzeti, № 23,(242), 11–17 sentyabr 2014. səh.8–9.

Kateqoriya:Azərbaycan jurnalistləri
Kateqoriya:Azərbaycan qadın jurnalistləri
Kateqoriya:Azərbaycanlı jurnalistlər
Kateqoriya:Zəngəzurda doğulanlar
Kateqoriya:Azərbaycan Yazıçılar Birliyinin üzvləri
Kateqoriya:Azərbaycan Jurnalistlər Birliyinin üzvləri
Kateqoriya:"Qızıl qələm" mükafatı laureatları
Kateqoriya:Azərbaycan Respublikasının əməkdar jurnalistləri
Kateqoriya:"Cəfər Cabbarlı" mükafatı laureatları
Kateqoriya:"Məmməd Araz" mükafatı laureatları